Missatge: El gendre del rei denuncia assetjament telefònic  Iñaki Urdangarin pateix assetjament telefònic: rep insults i amenaces a través de trucades i missatges al mòbil. Així ho va denunciar el gendre del rei a la policia espanyola el passat 22 de febrer, segons informa 'El Mundo'. Agents de la Policia Nacional es van desplaçar a la Zarzuela per tal que el duc de Palma els expliqués els fets.La denúncia exposa que un desconegut hauria publicat el número personal del gendre del rei en una pàgina web i, des de llavors, rep trucades i missatges intimidadors. Segons el relat d'Urdangarin, la situació és va tornar "insostenible", perquè cada cop en rebia més i, finalment, va decidir denunciar-ho a la policia.Segons explica el diari, alguns dels missatges que ha rebut el duc són en to humorístic, com ara: "Hola, choriso, ¿qué hases?". En canvi, n'hi ha d'altres que podrien constituir un delicte d'amenaça: "Voy a agarrar a tus hijos y los voy a tirar a la piscina".Tanmateix, fonts judicials indiquen que és "difícil" que la denúncia prosperi, ja que la persona que ha penjat el número de mòbil és anònima i pràcticament impossible de localitzar. També serà difícil identificar les persones que han fet les trucades. Per tant, és probable que el cas s'acabi arxivant.

Resposta: "Agents de la Policia Nacional es van desplaçar a la Zarzuela per tal que el duc de Palma els expliqués els fets." Sense comentaris.